S-883/2012

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 4. desember sl., á hendur R-kvk-þgf S-kvk-þgf, Reykjavík,

I.

„fyrir eftirtalin þjófnaðarbrot, með því að hafa:

1. Föstudaginn 23. desember 2011, í verslun Fjarðarkaups, Hólshrauni 1, Hafnarfirði, stolið matvöru, leðurhönskum, tveim hnésokkum, fatalit, fatalitafesti, búsáhöldum, skrauti og náttfötum, samtals að verðmæti 30.137 krónur, með því að setja vörurnar í handtösku sína og ganga út úr versluninni án þess að greiða fyrir þær.

2. Laugardaginn 24. desember 2011, í verslun Hagkaups, Skeifunni 15, Reykjavík, stolið sex bókum, tveim geisladiskum, tveim úrum, snyrtivöru, osti, hárkúr og kaffi, samtals að verðmæti 42.618 krónur, með því að setja vörurnar innan klæða og ganga út úr versluninni án þess að greiða fyrir þær.

3. Miðvikudaginn 18. janúar 2012, í verslun Nóatúns, Þjóðhildarstíg 2, Reykjavík, stolið ungnautalund og brauði, samtals að verðmæti 13.338 krónur, með því að setja vörurnar í innkaupakörfu og ganga ú túr versluninni án þess að greiða fyrir þær.

4. Föstudaginn 25. maí 2012, í verslun Hagkaups, Spönginni, Reykjavík, stolið matvöru, tímariti og rakspíra, samtals að verðmæti 17.063 krónur, með því að setja vörurnar í handtösku sína og ganga út úr versluninni án þess að greiða fyrir þær.

Teljast brot þessi varða við 244. gr. almennra hegningarlaga nr. 19/1940.

II.

Fyrir umferðarlagabrot, með því að hafa mánudaginn 9. júlí 2012 ekið bifreiðinni SX-246, svipt ökuréttindum, án þess að hafa öryggisbelti spennt, notað farsíma án handfrjáls búnaðar og óhæf um að stjórna bifreiðinni örugglega vegna áhrifa ávana- og fíkniefna (í blóði mældist tetrahýdrókannabínól 0,6 ng/ml), norður Snorrabraut í Reykjavík en lögregla stöðvaði aksturinn til við lögreglustöðina á Hverfisgötu.

Telst þetta varða við 1., sbr. 2. mgr. 45. gr. a., 1. mgr. 47. gr. a., 1. mgr. 48. gr. og 1. mgr. 71. gr., sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar og til greiðslu alls sakarkostnaðar. Þess er jafnframt krafist að ákærða verði dæmd til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Þá var höfðað mál á hendur R-kvk-þgf S-kvk-þgf, með ákæru dags. 21. janúar sl., af lögreglustjóranum á höfuðborgarsvæðinu, „fyrir þjófnað, með því að hafa þriðjudaginn 8. maí 2012, í verslun Krónunnar á Granda, Fiskislóð 14 í Reykjavík, stolið gosflösku, ungnautalund og lambahrygg, með því að stinga vörunum ofan í tösku sem hún hafði meðferðis og ganga út úr versluninni án þess að greiða fyrir þær.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða hefur fyrir dómi skýlaust játað að hafa framið brot þau sem henni eru gefin að sök í ákærunum og er játning hennar studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærða sakfelld fyrir brotin sem eru réttilega færð til refsiákvæða í ákærunum.

Ákærða var sektuð 6 sinnum á árunum 2004 til 2007 fyrir umferðar- og fíkniefnalagabrot. Hún var dæmd í 30 daga fangelsi 2007 fyrir sams konar brot og svipt ökurétti ævilangt. Árið 2008 var hún dæmd í 5 mánaða fangelsi, þar af 3 mánuðir skilorðsbundnir, fyrir þjófnað, umferðar- og fíkniefnalagabrot. Hún var einnig svipt ökurétti ævilangt. Hún var dæmd í 4 mánaða fangelsi 2009 fyrir þjófnað og aftur sama ár í 90 daga fangelsi fyrir sams konar brot. Enn var hún dæmd 30 daga fangelsi 2010 fyrir þjófnað. Henni var veitt reynslulausn úr fangelsi 24. desember 2010 í eitt ár á eftirstöðvum refsingar, 120 dögum. Við ákvörðun refsingar ákærðu verður höfð hliðsjón af 77. gr. almennra hegningarlaga og auk þess ber að taka upp framangreindar eftirstöðvar, sbr. 1. mgr. 65. gr. laga um fullnustu refsinga nr. 49/2005. Brot það, sem um getur í 1. lið I. kafla ákæru, framdi ákærða 23. desember og var það rannsakað samdægurs af lögreglu með því að teknar voru skýrslur af ákærðu og vitni. Samkvæmt þessu verður refsing ákærðu 5 mánaða fangelsi. Þá verður hún svipt ökurétti ævilangt og dæmd til að greiða 96.423 krónur í sakarkostnað. Ákærða greiði málsvarnarþóknun skipaðs verjanda síns, G-kk-ef Á-kk-ef hrl. 75.300 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærða, R-kvk-nf S-kvk-nf, sæti fangelsi í 5 mánuði.

Ákærða er svipt ökurétti ævilangt.

Ákærða greiði 96.423 krónur í sakarkostnað og málsvarnarþóknun skipaðs verjanda síns, G-kk-ef Á-kk-ef hrl. 75.300 krónur.

A-kk-nf Í-kk-nf